Tisztelt Szülők!

Tájékoztatom, hogy a 2011. évi CXC. tv. A nemzeti köznevelésről szóló törvény szerint az önkormányzatnak étkezési lehetőséget kell biztosítani a tanulóknak, de a szolgáltatásigénybevétele térítési díjköteles. 1997. évi XXXI. törvény a gyermekek védelméről és a gyámügyi igazgatásról szóló törvény szerint:

(5) Gyermekétkeztetés esetén

*a)* a rendszeres gyermekvédelmi kedvezményben részesülő

*aa)* bölcsődés,

*ab)* óvodás,

*ac)* 1-8. évfolyamon nappali rendszerű iskolai oktatásban részt vevő,

*ad)* fogyatékos gyermekek számára nappali ellátást nyújtó, az Szt. hatálya alá tartozó intézményben elhelyezett, *aa)-ac)* alpont szerinti életkorú gyermek után az intézményi térítési díj 100%-át,

*b)* az *a)* pont alá nem tartozó, rendszeres gyermekvédelmi kedvezményben részesülő gyermek és tanuló után az intézményi térítési díj 50%-át,

*c)* három- vagy többgyermekes családoknál gyermekenként az intézményi térítési díj 50%-át,

*d)* az *ad)* alpont alá nem tartozó, tartósan beteg vagy fogyatékos gyermek, tanuló után az intézményi térítési díj 50%-át kedvezményként kell biztosítani [az *a)-e)* pont a továbbiakban együtt: normatív kedvezmény].

(6) A normatív kedvezmény csak egy jogcímen vehető igénybe.

**A fentiek alapján az étkezési díj fizetésének elmulasztása esetén a tanuló az étkezés igénybevételéből kizárásra kerül. A fennálló díjtartozás behajtása érdekében a szükséges jogi lépéseket megtesszük. (Fizetési felszólítás, fizetési meghagyásos eljárás lefolytatása, végrehajtás kérése…)**

2013. szeptember 1-től az iskolai étkezés díjának beszedése központilag történik, ezért az alábbi változások szükségesek:

Fizetés módja:

* készpénzzel: havonta 2 alkalommal az előre közölt időpontokban az adott oktatási intézményben
* átutalással: a számlán szereplő számla számra
* csoportos beszedési megbízással:

A szülők teendője a felhatalmazó levéllel:

-          aki eddig nem csoportos beszedés útján fizette a térítési díjat, vagyis új a rendszerben, a kitöltés után vigye be a felhatalmazást a számlavezető bankjához,

-          aki eddig is ilyen módon fizetett és az OTP vezeti a lakossági folyószámláját, annak nincsen teendője

-          aki eddig is ilyen módon fizetett, de nem az OTP vezeti a lakossági folyószámláját, annak ki kell töltenie az új megbízást, be kell vinnie a bankjába, s ezzel egyidejűleg kérni a régi megbízás törlését

A megbízás bank általi elfogadását követően a megbízás másolatát / a bank által adott igazolást az adott oktatási intézményben kell leadni.

A felhatalmazás bármely bankban 2013. július 1. után intézhető.

Az étkezést lemondani, módosítani a tárgynapot megelőző 8 óra 30-ig az ingyenes zöldszámon vagy email-ben lehet. (Szeptemberben az iskolában megismerhető a zöldszám és email cím.)

Zalaegerszeg, 2013. június 12.

Gehér Mariann

intézményvezető sk.